Батыс Қазақстанда шошқа тұмауына шалдыққан балалар саны 16 пайызға көбейіп кеткен
DATE: 17:41, 20 Желтоқсан 2024 | GMT +5
TITLE: Батыс Қазақстанда шошқа тұмауына шалдыққан балалар саны 16 пайызға көбейіп кеткен
URL: https://kaz.inform.kz/news/batis-kazakstanda-shoshka-tumauina-shaldikkan-balalar-sani-16-payizga-kobeyp-ketken-52dec4/
META: DATE: 17:41, 20 Желтоқсан 2024 | GMT +5
TOTAL WORDS: 131
AUTHOR(S):
TEXT: БҚО санитариялық-эпидемиологиялық бақылау департаменті басшысы міндетін атқарушы Нұрлыбек Мұстаевтың Kazinform тілшісіне мәлім еткеніндей, бұл өткен жылғы осы кезеңдегіден 16 пайызға көп. Оның сөзіне қарағанда, жалпы алғанда, тұрғындардың тұмаумен сырқаттануы 16 пайызға төмендеген. Биылғы тіркелген тұмаудың барлығы – А типті түрі, яғни шошқа тұмауы. «19 желтоқсандағы мәлімет бойынша облыста 54 415 адамның жіті респираторлық вирустық инфекциялармен ауырғаны тіркелсе, соның 40 472-сі – 14 жасқа дейінгі балалар. ЖРВИ жұқтырғандар саны 18 пайызға азайған. Алайда бұл көрсеткіштің жүкті әйелдер арасында өскені байқалады. Атап айтқанда, өткен жылы 262 жүкті әйел жрвимен сырқаттанса, биыл олардың саны 299-ға жеткен. Департамент көктемге дейін созылатын эпидемиологиялық маусым кезінде жұқпалы аурулардың алдын алу үшін сақтық шараларын ұмытпай, гигиеналық талаптарды орындау керектігін еске салады», деді Н. Мұстаев. Еске сала кетейік, бұдан бұрын жрвимен ауырған оқушылар саны 2 мыңға жуықтағанын жазған болатынбыз
